Alih kodhe Akèh pangerten-pangerten ngenani alih kode kang diandharake para ahli sosiolinguistik. Nanging pangerten iku duwé siji guneman kang padha ya iku ngandharake ngenani pindhahing basa siji ing basa liyané. Dadi bisa kadudut yèn alih kode ya iku kedadeyan peralihan saka kode siji ing kode liyané. Saupama ana penutur sing mula-mula migunakaké kode A (Basa Jawa) banjur owah migunakaké kode B (basa Indonésia). Kedadeyan kaya mangkono iku diarani alih kode.